Montajul si spatiul de instalare a centralelor termice in apartament sunt diferite. Acestea se aleg in functie de agentul termic, de dimensiunea aparatului, a accesoriilor si a sistemului centralei, cat si de dimensiunea si forma locuintei.
Centrala termica pe gaz. Centrala pe gaz necesita o amplasare in proximitatea unui perete exterior, precum balconul. O alta optiune poate fi instalarea acesteia intr-o camera tehnica speciala, in cazul in care apartamentul este de dimensiuni mari.
Centrala termica cu combustibil solid. Centralele care functioneaza pe combustibil lemnos, peleti sau cherestea au nevoie de un spatiu incapator pentru montarea lor, fiind voluminoase si grele la care se pot adauga diferite accesorii utile pentru stocarea apei precum un rezervor de acumulare izolat (puffer).
Pe langa instalatie, tine cont ca un astfel de cazane pe lemne are nevoie si de o evacuare a fumului produs.
Centrala termica pe GPL. Asemeni centralelor pe lemn si gaz, centralele cu combustibil GPL au nevoie de aer. Balconul inchis sau spatiul de langa un perete exterior sunt potrivite pentru tubulatura de evacuare a noxelor. Acestea nu trebuie instalate in subsolul cladirilor.
Centrala electrica. Centrala termica electrica poate fi montata in orice incapere a casei, fie aceasta de dimensiuni mari sau reduse: debara, hol, bucatarie sau baie. Aceasta nu trebuie montata langa un perete exterior, deoarece nu necesita tubulatura de evacuare.
Centralele termice traditionale nu se recomanda a fi montate in dormitoare, camere de zi, saloane si sali cu trafic mare si circulatie frecventa, in spatiile de dimensiuni reduse sau in zonele pentru evacuare, in incaperi ce contin materiale inflamabile, bai sau balcoane deschise.